Fins al proper dimecres 1 de juliol està oberta la convocatòria del Premi ICIP Constructors de Pau, que té per objectiu guardonar i reconèixer públicament persones, entitats o institucions que han treballat i han contribuït d'una manera destacada i dilatada en el foment i la construcció de la pau.
El premi, que enguany arriba a la desena edició, té una dotació econòmica de 6.000 euros i consisteix en un reconeixement públic, una escultura creada pel Premi Nobel de la Pau, artista i activista Adolfo Pérez Esquivel, anomenada Porta del Sol.
Com a novetat, en aquesta desena edició s'admeten tant les candidatures presentades per una tercera persona, física o jurídica, com aquelles en que la persona es presenti a si mateixa.
La convocatòria està oberta a través del web de tràmits de la Generalitat.
La presentació de sol·licituds es pot fer mitjançant la via electrònica o presencialment a qualsevol registre de la Generalitat de Catalunya.
Consuteu-ne les bases i els formularis
L'ICIP ha obert la convocatòria de subvencions per a projectes d'entitats sense afany de lucre destinats al foment de la pau per a aquest any 2020, per un import global de 60.000 euros.
La convocatòria s'adreça a associacions, fundacions o cooperatives de Catalunya, que portin a terme projectes relacionats amb les àrees d'interès de l'ICIP: polítiques de pau, processos i experiències de construcció de pau i reconciliació, campanyes del moviment per la pau, experiències de l'ús de la noviolència, pràctiques d'articulació de la convivència, enfortiment comunitari i cohesió social, situacions d'alta conflictivitat.
El termini per a presentar sol·licituds finalitza el 8 de juliol.
La presentació cal fer-la per via telemàtica a través del web de tràmits de la Generalitat.
La Biblioteca de l'ICIP es mantindrà tancada al públic fins al proper mes de setembre a causa de la crisi sanitària del coronavirus però, durant tot el juliol, ofereix un servei de préstec a demanda: les persones que estiguin interessades en consultar llibres poden contactar-nos a través del correu [EMAIL] i se'ls comunicarà dia i hora per a la recollida dels documents.
Paral·lelament, els préstecs efectuats amb anterioritat al tancament de centre queden prorrogats automàticament fins al 15 de setembre.
Consulteu el catàleg online i les darreres adquisicions.
Aquest mes de juny l'ICIP ha organitzat dues noves sessions del cicle Polarització i diàleg en societats democràtiques, en col·laboració amb el CIDOB, la Fundación Cultura de Paz i el Club de Roma.
Aquesta vegada, a causa de la crisi actual del coronavirus, els debats s'han programat en línia i s'han emès en directe a través del canal de YouTube, en anglès i en castellà simultàniament.
Les dues sessions d'aquest mes ha abordat el cas concret dels Estats Units, on la societat està altament polaritzada, i també les conseqüències de la crisi del coronavirus per a la cooperació global.
- Debat "L'era Trump: polarització, populisme i COVID-19"
- Debat "COVID-19: amenaça o impuls per a la cooperació global?" (en anglès).
Dia: 29 de juny de 2020, a les 17:00h.
Lloc: Emissió en directe a través del canal YouTube de l'ICIP
El cicle de debats en línia Pulsions de Llatinoamèrica, organitzat per l'ICIP i Casa Amèrica Catalunya, es tancarà el proper dilluns amb la sessió "Contra les violències, cultura transformadora", en la qual intervindran Sabine Kurtenbach (Instituto de Estudios Latinoamericanos del GIGA), el raper i fundador d'Agroarte El Aka, i l'escriptor i periodista Santiago Gamboa.
El debat vol posar de manifest les expressions de creativitat i la capacitat de resiliència de la societat llatinoamericana davant les múltiples cares de la violència que afecta la regió.
El cicle Pulsions de Llatinoamèrica ha comptat amb quatre sessions dedicades a l'economia, l'explotació dels recursos naturals i la creixent influència de la religió.
Podeu recuperar els debats íntegres al canal YouTube de l'ICIP.
Els programes de desarmament, desmobilització i reinserció (DDR) han estat un component essencial de la construcció de pau en el postconflicte.
Però a la pràctica aquests programes han generat més preguntes que respostes.
Contribueixen realment a l'estabilització del postconflicte i a la reintegració dels excombatents?
Desmond Molloy ha escrit un llibre essencial sobre un dels aspectes més importants del treball per a la pau: convertir rebels i soldats en ciutadans.
A partir d'una àmplia experiència personal i de la seva investigació acadèmica, Molloy fa un repàs als èxits i fracassos de les múltiples campanyes de DDR en les quals ha treballat.
Teoría y práctica forma part de la col·lecció "Paz y seguridad" (ICIP i Bellaterra edicions).
Col·leccions de llibres de l'ICIP